**Carlo Emanuele IV** (sünninimega **Carlo Emanuele Ferdinando Maria**; 24. mai 1751 – 6. oktoober 1819) oli Savoia dünastiast pärit Sardiinia kuningas alates 16. oktoobrist 1796 kuni 4. juunini 1802.

Elulugu
-------

Joonistus, mis kujutab Carlo Emanuele ja Marie Clotilde abielu 1775. aastast.
Carlo Emanuele sündis 24. mail 1751 Torinos Vittorio Amedeo III ja Hispaania infante Maria Antonia Ferdinanda perekonda. Tema õpetajateks olid nooruses kardinal Hyacinthe Sigismond Gerdil, krahv Roberto Giuseppe Malines de Bruino ja Alessandro Vittorio Papacino d'Antoni. Enne kuningaks saamist kandis Carlo Emanuele Piemonte printsi tiitlit.

Itaalia haldusjaotus 1796. aastal. Sardiinia Kuningriigi alad tumerohelisega.
6. septembril 1775 abiellus ta Chambéry lossis printsess Marie Clotildega, Prantsuse kuningas Louis XVI õega. Kroonimistseremoonial näidati ka Torino surilinat. Nad elasid koos õnnelikult ning olid mõlemad sügavalt usklikud (katoliiklased). Nende abielu oli siiski lastetu. Carlo Emanuele oli nooruses väga närvilise iseloomuga ja kehva tervisega.

Vittorio Amedeo III suri 16. oktoobril ning Carlo Emanuel sai raskustes riigi järgmiseks kuningaks. Mais oli Sardiinia sõlminud alandava rahulepingu Prantsusmaaga. Prantsuse vägedel lubati Sardiinia territooriumil paikneda. Prantsuse sõjaväejuhatus õõnestas pidevalt Carlo Emanuele võimu.

1797. aasta jaanuaris paljastati Torinos vandenõu, mille raames plaaniti kuningas tappa, lisaks prooviti juunis teda röövida. Sellest eest hukati mitu vandenõutegelast. See viis linnaelanikkonna seas mässudeni.

Carlo Emanuele Jesuiitide rüüs. 
Carlo Emanuele haud Roomas Sant'Andrea al Quirinale kirikus. 
1798. aasta detsembris hõivas kindral Joubert allesjäänud Sardiinia maa-alad Põhja-Itaalias ja ka Torino linna. Carlo Emanuele oli sunnitud Piemonte alad ametlikult loovutama ning lahkus Torinost. Järgmised paar aastat redutas Carlo Emanuele koos oma abikaasaga Roomas, Napolis ning lõpuks ka Cagliaris. 1798. aastal kohtusid nad ka paavst Pius VI-ga ning kutsusid teda nendega Sardiiniasse, paavst keeldus oma kehva tervise ja vanaduse tõttu.

Maria Clotilde suri 7. märtsil 1802. Carlo Emanuele oli sellest väga rusutud ning loobus 4. juunil troonist. Järgmiseks kuningaks sai tema vend Vittorio Emanuele. Alates 13. juulist 1807 oli Carlo Emanuele peale Henry Benedict Stuarti surma ametlik jakobiidide troonile pretendeerija.

Hilisemas elus liitus Carlo Emanuele Jesuiitide orduga. 1815. aastal sai ta ordus noviitsiks.

Carlo Emanuele suri 6. oktoobril 1819 Roomas.

Viited
------

1. ↑  "Carlo Emanuele IV di Savoia". Vaadatud 06.04.2024.
2. ↑  Walsh, Michael (2009). *Cardinals*. Norwich: Canterbury Press. Lk 48.
3. 1 2  "Charles IV". Vaadatud 07.04.2024.
4. 1 2  "Carlo Emanuele IV, King of Sardinia Piedmont". Vaadatud 06.04.2024.
5. ↑  Blick, Sarah; Gelfand, Laura (2019). *Art and Material Culture in Medieval and Reneissance Europe*. Lk 300.
6. ↑  "Carlo Emanuele IV, King of Sardinia and Duke of Savoy". Vaadatud 06.04.2024.
7. ↑  D'Artemont, Louis-Leopold (1911). *A sister of Louis XVI, Marie-Clotilde de france, queen of Sardinia (1759-1802)*. London. Lk 49.
8. ↑  "Peace of Paris". Vaadatud 07.04.2024.
9. ↑  D'Artemont, Louis-Leopold. *A sister of Louis XVI, Marie-Clotilde de france, queen of Sardinia (1759-1802)*. Lk 95.
10. ↑  Hearder, Harry (2013). *Italy in the Age of the Risorgimento 1790 - 1870*. Routledge. Lk 50-51.
11. ↑  "La fuga di Carlo Emanuele IV". Vaadatud 07.04.2024.
12. ↑  De Montor, Artaud (1866). *The Lives and Times of the Roman Pontifs, from St. Peter to Pius IX*. Kd 2. Lk 500.
13. ↑  "Charles Emmanuel IV, king of Sardinia-Piedmont". Vaadatud 07.04.2024.
14. ↑  Petrie, Charles (1950). *The Jacobite Movement*. Lk Lk 183, 187, 194.
15. ↑  "CARLO EMANUELE IV di Savoia, re di Sardegna". *Dizionario Biografico degli Italiani*. 1977. Vaadatud 07.04.2024.

|  |  |  |
| --- | --- | --- |
| Eelnev**Vittorio Amedeo III** | **Sardiinia kuningas**16. oktoober 1796 – 4. juuni 1802 | Järgnev**Vittorio Emanuele I** |